Quintus Nasidius

Quintus Nasidius (vivebat adhuc 31 a.C.n.) est navarchus Romanus antiquus primi saeculi a.C.n. qui iam ab initio belli civilis Pompeianas partes secutus est et postea a Sexto Pompeio ad Marcum Antonium transiit et paulo ante Actiacam pugnam ad Patras ab Octavianis victus est.

 De militia 
Anno 49 a.C.n.  a Pompeio missus Lucius Nasidius (quem nonnulli eruditi praenomine corrupto eundem esse atque noster Quintus Nasidius volunt, alii vero patrem eius faciunt) classem XVII navium Lucio Domitio Massiliae a  Decimo Iunio Bruto obsesso auxilio ducit. Proelio navali iterato illae naves, si quidem Caesari<ref>De bello civili II.3 et II.7.</ref> credimus, non fortiter pugnaverunt sed omnes integrae ad Hispaniam profectae sunt. In Bello AfricoCap. 64 et 98. quoque Caesar Nasidium sine praenomine memorat classi Pompeianae praefectum. Medio anno 47 scimus eum in Africa cum Pompeianis fuisseEpistulae ad Atticum XI.17a.3.

Occiso Caesare Sextum Pompeium ex Hispania in Italiam redeuntem comitatus est. Nam denarios PompeianosBabelon Pompeia 28 = Crawford 483/2 (exemplar apud Dioscures.com) et Babelon Pompeia 30 = Crawford 483/1 (exemplar in Museo Britannico). signavit Q. NASIDIVS inscriptos quorum datatio difficultates praebet: alii enim numismatistae eos ad annum 44/43 referunt antequam Sextus "praefectus classis et orae maritimae" a senatu renuntiaretur (Aprilis 43 ?) et cum adhuc Massiliae morabatur; alii in Sicilia post claram navalem victoriam contra triumvirum navarchum Salvidienum percussos volunt, quam celebrarentDe argumentis utrorumque vide L A. Valverde (2005).. Certe per thesauros scimus hos denarios anteriores esse iis qui titulum praefecti Sexto Pompeio tribuuntTrésors monétaires XX: Meussia (Jura) et autres trésors de la fin de la République et du début de l'Empire, BNF, 2002: pp.99-100..

Sextum Pompeium anno 36 a.C.n. victum et fugientem in Asiam Minorem secutus est. Postquam vero de re desperavit ad Marcum Antonium transfugere maluitAppianus, Bella civilia V.139.17.. Parti classis Antonianae praeerat cum a Marco Agrippa ad insulam Leucadem victus est (31 a.C.n.). Nec quidquam ultra de sorte eius traditum estDio Cassius, Historia Romana 50.13.5. Cf Velleius Paterculus II.84.

 Notae 

 Plura legere si cupis 
Marie-Claire Ferriès, Les partisans d'Antoine  : des orphelins de César aux complices de Cléopâtre. Burdigalae : Ausonius, 2007 : 102.
Guillaume de Méritens de Villeneuve, Les fils de Pompée et l’opposition à César et au triumvirat (46-35 av. J.-C.), Publications de l’École française de Rome, 2023, Chapitre 5 (pp.153-198): Réhabilitation, proscriptions et constitution d’un camp d’opposition au triumvirat (hiver 44/43-été 42 av. J.-C.)
 Luis Amela Valverde, "De nuevo sobre la serie de Q. Nasidius (RRC 483)", Revue Numismatique'', 2005: 79-92

Categoria:Participes Belli Civilis (44-30 a.C.n.)